Alexandr Romankov

Alexandr Romankov (en ruso: Александр Романьков), nado en Korsakov o 7 de novembro de 1953, é un tirador de esgrima belaruso, xa retirado, gañador de cinco medallas olímpicas coa Unión Soviética, considerado un dos mellores esgrimistas do século XX, a súa modalidade é o florete.

 Traxectoria 
Representante do Dinamo de Minsk adestrou toda a súa carreira con Ernst Asiyevsky. A súa primeira participación importante foi en 1970 nos Campionatos Mundiais da Xuventude, onde quedou de 12º. O seu primeiro triunfo foi en 1973 ao vencer nos campionatos nacionais soviéticos o que resultou en ser incluído na selección nacional, e un mes despois gañou o Campionato do Mundo Романьков Александр Анатольевич (фехтование) , acontecido en Grenoble. Participou, aos 22 anos nos Xogos Olímpicos de 1976 celebrados en Montreal, gañando a medalla de prata na competición individual de florete e o cuarto posto na proba por equipos desa modalidade. Nos Xogos Olímpicos de 1980 de Moscova logrou a medalla de bronce na proba individual e a de prata por equipos. Ausente dos Xogos Olímpicos de 1984 dos Ánxeles polo boicot político realizado polas autoridades soviéticas, nos Xogos Olímpicos de 1988 de Seúl revalidou o seu bronce na proba individual e gañou a de ouro por equipos. 

Foi campión dezasete veces do seu país na modalidade de florete individual ou por equipos e ao longo da súa carreira gañou vinte e unha medallas no Campionato do Mundo de Esgrima, doce delas de ouro.

En 1993 graduouse como profesor de educación física. Como mestre de esgrima adestrou ás seleccións nacionais de Australia, Belarús e Corea do Sur e é presidente da Federación de Esgrima de Belarús  Alexander Romankov. International Carity Fund For Future of Fencing 
 Notas 

 Véxase tamén 

 Ligazóns externas 
  www.olympic.org - Alexandr Romankov
  www.sports-reference.com - Alexandr Romankov

Categoría:Esgrimistas de Belarús
Categoría:Nados en 1953
Categoría:Esgrimistas de florete
Categoría:Adestradores deportivos
Categoría:Directivos de esgrima
Categoría:Mestres de armas
Categoría:Nados no óblast de Sakhalin
Categoría:Medallistas olímpicos de ouro pola Unión Soviética
Categoría:Medallistas olímpicos de prata pola Unión Soviética
Categoría:Medallistas olímpicos de bronce pola Unión Soviética
Categoría:Medallistas olímpicos en esgrima
Categoría:Medallistas nos Xogos Olímpicos de 1976
Categoría:Medallistas nos Xogos Olímpicos de 1980
Categoría:Medallistas nos Xogos Olímpicos de 1988
Categoría:Esgrimistas olímpicos da Unión Soviética
Categoría:Esgrimistas nos Xogos Olímpicos de 1976
Categoría:Esgrimistas nos Xogos Olímpicos de 1980
Categoría:Esgrimistas nos Xogos Olímpicos de 1988